Taqsiṭ tis 76: Nnger n Yarucalim
EEDDAN akteṛ n eecṛa iseggasen seg wasmi i gewwi ugellid Nabuxadnuẓur wid akk yeYran n wat Isṛayil Yer Babil. Tura muqel acu akka iḍerrun! Aţţan la treqq Yarucalim. Wid ur nemmut ara, wwin-ten d imeḥbas Yer Babil.
Tecfiḍ d acu i d-caren lanbeyya n Yahwa? Nnan-d aţ-ţhudd temdint n Yarucalim m’ur d-yuYal ara wegdud seg yir abrid. Lameena At Isṛayil ur ḥessen ara i lanbeyya. Kemmlen leebada n iṛebbiten n lekdeb wala tin n Yahwa. Γef waya i yuklalen a ten-ieaqeb Yahwa. D nnbi Ḥizqiyal i Y-d-imlan leḥwayeǧ-agi meṛṛa n diri i xeddmen wat Isṛayil di zzman-nni.
Teẓriḍ anwa i d Ḥizqiyal? D yiwen seg yelmeẓyen-nni i gewwi ugellid Nabuxadnuẓur Yer Babil eecṛa iseggasen uqbel aţ-ţhudd Yarucalim. Danyil akk-d tlata yeḥbiben-is, Cadrax, Micax akk-d EabdnaYu ddan ula d nutni di leḥsab.
Nnbi Ḥizqiyal mazal-it di Babil asmi i s-yessken Yahwa leḥwayeǧ n diri iḍerrun daxel n lemqam di Yarucalim. Yahwa ixdem aya s lbeṛhan. Ḥizqiyal yella di Babil lameena Yahwa iweḥḥa-yas-d ayen akk iḍerrun di lemqam. Ayen i gwala: Ḥizqiyal issexlae!
Yahwa yenna i Ḥizqiyal: ‘Muqel leḥwayeǧ meṛṛa iwesxen i gxeddem wegdud di lemqam. Muqel leḥyuḍ yeččuṛen d ţţeswiṛat n izerman d lḥiwan nniḍen. Wali amek i tent-yeţeebbid wegdud!’: Ḥizqiyal iwala leḥwayeǧ-agi meṛṛa, mbeed yura-tent.
Yahwa yesteqsa Ḥizqiyal: ‘Twalaḍ acu i xeddmen yemḍebbren n wegdud s tuffra?’ Ih, ula d ayen yeffren yezmer a t-iẓer Yahwa. Llan 70 n yergazen iţeebbiden akken ma llan iṛebbiten n lekdeb. Qqaren: ‘Ur Y-d-iţwali ara Yahwa. Yeǧǧa tamurt.’
Mbeed, Yahwa yessken i Ḥizqiyal kra n tlawin yeqqimen Yer tewwurt n umalu n lemqam, ţeebbident aṛebbit n lekdeb Tammuz. Yessken-as diYen azal n 25 n yergazen yellan deg wemnaṛ n lemqam. Ḥizqiyal iwala-ten kennun Yer ccerq, ţeebbiden iṭij!
Yahwa yenna: ‘Imdanen-agi ur iyi-ţqadaren ara. Xeddmen ḥaca cceṛ yerna ur ugaden ara a t-xedmen di lemqam!’ Yahwa yeggull ihi: ‘Γef waya ad walin acḥal meqqer zzeaf-iw. Ur iyi-ţYaḍen ara asm’ara ţwanegren.’
Mi eeddan tlata iseggasen seg wasmi i gessken Yahwa leḥwayeǧ-agi i Ḥizqiyal, At Isṛayil euṣan Nabuxadnuẓur, dYa yusa-d a sen-yefk ṭṭriḥa. Asmi i geedda useggas d nnefṣ, At Babil xedmen axjiḍ di leṣwar n Yarucalim yerna sserYen-ţ. Aṭas seg wat Isṛayil i gemmuten neY i wwin d imeḥbas Yer Babil.
Acimi i geemmed Yahwa a d-yeYli nnger-agi Yef wat Isṛayil? Axaṭer ur ḥessen i Yahwa, ur uYen awal i leqwanen-is. Annect-a ibeggen-aY-d acḥal i glaq a nesmeḥsis dima i wayen i d-yeqqar Ṛebbi.
Drus n lYaci iwumi i geemmed ugellid Nabuxadnuẓur ad qqimen di tmurt n Isṛayil. Iwekkel fell-asen yiwen n Wuday yeţţusemman Gadalyahu. Lameena kra seg wegdud n Isṛayil nYan-t. Tura At Isṛayil ugaden a d-ṛuḥen wat Babil a d-rren ţţaṛ Yef wayen yeḍran. DYa rewlen Yer Maṣer yerna ḥettmen nnbi Irmiya ad yeddu yid-sen.
Akka, ur d-iqqim ḥedd di tmurt n Isṛayil. Sebein iseggasen ur ţ-izdiY ula d yiwen, tuYal meṛṛa d lxali. Lameena yeweed Yahwa belli a d-yerr At Isṛayil Yer tmurt-nsen m’ara fakken 70 iseggasen. Amek ara teḍru d wegdud n Ṛebbi di 70 iseggasen-agi ara seeddin di tmurt n Babil? D ayen ara nwali.
2 Igelliden 25:1-26; Irmiya 29:10; Ḥizqiyal 1:1-3; 8:1-18.
Isteqsiyen
- Akken i teţwaliḍ di ţţeswiṛa, acu yeḍran d Yarucalim akk-d wat Isṛayil?
- Anwa i d Ḥizqiyal? Anti leḥwayeǧ icemten i s-d-yessken Yahwa?
- Acu i geuhed Yahwa i wat Isṛayil imi ur t-ţqadaren ara?
- Acu yexdem ugellid Nabuxadnuẓur mbeed mi t-euṣan wat Isṛayil?
- Acimi i geemmed Yahwa a d-yeYli nnger Yef wat Isṛayil?
- Amek armi i tuYal tmurt n wat Isṛayil mebla imezdaY? Acḥal n lweqt i teqqim akken?
Isteqsiyen nniḍen
- Γer 2 Igelliden 25:1-26.
Anwa i d Ṣidqiyahu? Acu yeḍran yid-es? Amek yesseḍra wannect-a ayen i d-inna Wawal n Ṛebbi uqbel? (2 Igel. 25:5-7; Ḥizq. 12:13-15)
Anwa i gesseḍlem Yahwa Yef wayen n diri meṛṛa i xedmen wat Isṛayil? (2 Igel. 25:9, 11, 12, 18, 19; 2 Amez. 36:14, 17)
- Γer Ḥizqiyal 8:1-18.
Amek ddunit tamasiḥit i teuned At Isṛayil i geebden iṭij? (Ḥizq. 8:16; Icea. 5:20, 21; Yuḥ. 3:19-21; 2 Tim. 4:3)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fuv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fuv_Latn kab_Latn